**2018. november 30. Emlékest a Csekovszky Árpád Művelődési Házban**

Az első világháborút lezáró compiègne-i fegyverszüneti egyezményt 1918. november 11-én írták alá a franciaországi Compiègne közelében található erdőben álló vasúti kocsiban az antanthatalmak (Nagy-Britannia és Franciaország), valamint a Német Birodalom képviselői. Az egyezmény aláírásával beszüntették a harccselekményeket a nyugati fronton. Míg Magyarország helyzete az első világháború következtében drámaian romlott, Lengyelországnak viszont 123 éves felosztottság után sikerült újra egyesülniük 1918-ban.

2018 évet a Szejm határozata szerint a lengyel függetlenség visszaszerzésének 100. évfordulójának éve.

*"1918. november 11-én valóra vált számos lengyel nemzedék álma – újjászületett a lengyel állam. Lengyelország felosztása és 123 évnyi rabszolgaság, ruszifikáció és germanizáció után, a nagy felkelések után a szabad Lengyelország visszakerült a világ térképére". Csakis a hajthatatlanoknak köszönhető, hogy a lengyel nemzet győztesen került ki az évszázados próbából. "A függetlenséget egy áldozattal teli és hősies harcban sikerült visszaszerezni, mely nem csak a csatatéren folyt, de melynek része volt a nemzet anyagi és lelki egységének megtartásáért folytatott küzdelem és a lengyel családok mindennapi kitartása is"*

2018 a nagy-lengyelországi felkelés emlékéve is egyúttal. Az 1918-1919-es győztes harcok óriási sikert jelentettek a porosz fogságból szabadulni akaró lengyeleknek. A nagy-lengyelországi lakosok hősies felkelésének, eltökéltségének és bő véráldozatának köszönhető, hogy szinte az összes hagyományosan Lengyelországhoz tartozó nyugati terület az újjászülető Lengyel Köztársaság része lett.

\*

Lengyelország függetlenségének 100 éves, valamint a Budapest Főváros XVII. kerület Rákosmente Önkormányzata és a Krosnoi járás kapcsolatának 10. évfordulója alkalmából kerül sor Nyírő Veronika, festő-rajzművész és egyben hegedűművész „A függetlenség kivívóinak arcképcsarnoka” című kiállításának megnyitójára, mely a lengyelország függetlenségéért harcoló hősök 15 portréját tartalmazza.

Nyírő Veronika Budapesten él, negyedikes középiskolás a kéttannyelvű Közgazdasági Politechnikum és Alternatív Gimnáziumban, 2019-ben fog érettségizni. A rajzoláson kívül zenei tanulmányokat is folytat, hegedül is. Veronika évek óta foglalkozik Rotring technikájú, világháborús témájú rajzok elkészítésével, melyek elkészítéséhez leggyakrabban régi fotókat, könyveket használt. A képek között három női arckép is található, köztük Wanda Gertz őrnagy (1896-1958), másképp: „Lena” vagy „Kazik”, aki 1939-ben Varsó védelmében is részt vett.

A kiállítás keretében bemutatásra kerül a krosnoi járás Elöljárójától kapott Piłsudski mellszobor, valamint az I. világháború idejét felidéző przemyśli erőd terveit tartalmazó könyv, illetve Piłsudski légióját bemutató album, melyet a Krosnoi járástól kaptam.

Józef Klemens Piłsudski (1867-1935) lengyel államférfi, marsall, tábornagy, a Második Lengyel Köztársaság első államfője (1918–1922), majd az 1926–1935 közötti tekintélyuralmi rendszer irányítója, a hadsereg vezetője. Az első világháború közepétől haláláig Piłsudski komoly befolyással bírt a lengyel politikára, és fontos alakja volt az európai politikának is. Nagymértékben neki köszönhető, hogy Lengyelország 1918-ban, felosztása után 123 évvel visszanyerte a tényleges állami létét.

\*

A másik ma nyíló kiállítás Lengyelország függetlenségének elnyerése eseményeit tartalmazó kiállítás. Az első világháború alatt az antant hatalmai megállapodtak abban, hogy Lengyelországot helyre kell állítani, de lényegében ezért semmit sem tettek, azt a lengyel hadsereg vívta ki, Tuhacsevszkij hadseregének legyőzésével. Nem sokkal a német fegyverletétel után, 1918 novemberében, Lengyelország visszanyerte függetlenségét (második Lengyel Köztársaság), 1919. évi lengyel–szovjet háború. Ezután az egymást követő lengyel kormányok általában nem töltötték ki idejüket, jellemzően egy éven belül megbuktak. Ezt elégelte meg a hadsereg és 1926-ban Józef Piłsudski, a függetlenségi harcok hőse, a vidéki kúriájához vonuló tisztek kérésére átvette a hatalmat és puccsot hajtott végre.

Az est hátralévő részében a Krosnoi járásból érkezett ifjúsági vokál lengyel patrióta és más dalokat fog előadni, a szünetben Albert Ferenc galíciai katonai temetőkről készült fotóiból lesz vetítettképes előadás. Nagy háború zajlott le Nyugat Galícia földjén az 1914–15-ös években, a legnagyobb, ami hatalmába kerítette a világot a történelmi időkben.

Kis-Lengyelországot szinte felszántják az I. világháborús katonai temetők – a hősöknek járó tiszteletadás és a múlt feletti elgondolkozás megannyi emlékhelyei. Az egész gorlice-tarnówi járás egyik legreprezentatívabb, 91. sz. katonai temetője a Temető-dombon fekszik Gorlicében és az osztrák–magyar, orosz és német hadsereg mintegy 1000 katonájának földi maradványait rejti, akik 1915. május 2. és 5. között vesztették életüket a gorlicei ütközetben. A limanowai 368 sz. Jabłoniec temető és a magyar Muhr Ottmár ezredes neoreneszánsz mauzóleum-kápolnája az osztrák–magyar és orosz hadsereg katonáinak állít emléket, akik 1914 decemberében vesztették életüket a Jabłoniec-dombért folytatott csatában. 1914. december 11–12-én, ezredes urukkal együtthalt huszárok drága vérének, kemény öklének, szótlan magyar hűségének emlékére. – hirdeti az emlékmű Molnár Ferenc író tollából származó, magyar nyelvű felirata.